Πειραματισμός

Δραστηριότητα 1 | Δραστηριότητα 2
Πριν ξεκινήσετε, επιλέξτε τη λέξη απαραίτητες πληροφορίες!

Δραστηριότητα 1: Μέτρηση της Fractal διάστασης μπαλών από διαφόρα είδη ψωμιού

Υλικά:

- Φέτες από λευκό ψωμί για τοστ
- Φ έτες από πολύσπορο ψωμί
- Φέτες από κέικ καρύδας
- Α ναλυτικό ζυγό
- Παχύμετρο
- Πλαστικό μαχαιράκι και το φύλλο εργασίας και αναφοράς.

Διαδικασία

Περιγράφεται εδώ η διαδικασία για την περίπτωση του ψωμιού για τοστ. Η ίδια διαδικασία θα επαναληφθεί και για το πολύσπορο ψωμί ή για άλλα είδη ψωμιών και κέικ.

1. Βγάλτε την κόρα από το ψωμί και κόψτε την ψίχα σε τουλάχιστον πέντε κύβους με φθίνον μέγεθος.

2. Πλάστε με τις παλάμες σας κάθε κύβο, ώστε να πάρει τη μορφή μπάλας.

3. Μετρήστε τη διάμετρο Φ κάθε μπάλας σε cm τρεις φορές και βρείτε τη μέση τιμή της . Συμπληρώστε τον πίνακα δεδομένων του φύλλου αναφοράς της εργαστηριακής άσκησης.

4. Μετρήστε με τον αναλυτικό ζυγό την μάζα κάθε μπάλας σε g και συμπληρώστε τον πίνακα δεδομένων του φύλλου αναφοράς της εργαστηριακής άσκησης.

5. Υπολογίστε τους λογαρίθμους logΦ , logM και συμπληρώστε τον πίνακα ανάλυσης των δεδομένων.

6. Κάντε τα διαγράμματα του logM σε σχέση με τον logΦ. Και υπολογίστε την fractal διάσταση του ψωμιού από την κλίση του αντίστοιχου διαγράμματος.

7. Συμπληρώστε το υπόλοιπο του φύλλου αναφοράς της εργαστηριακής άσκησης.

Δραστηριότητα 2: Μέτρηση της Fractal διάστασης μπαλών από τσαλακωμένο χαρτί

Υλικά:

- Δύο φύλλα από χαρτί περιτύλιξης με διαστάσεις 98 cm 65cm
- Ψαλίδι
- Μέτρο

Διαδικασία:

1. Πάρτε τα δύο φύλλα χαρτί και το ένα από αυτά το κόψτε το με τον τρόπο που φαίνεται στο παρακάτω σχήμα, ενώ το άλλο το αφήστε το άθικτο.

Διαιρούμε δύο φύλλα χαρτί ώστε τσαλακώνοντας τα κομμάτια να φτιάξουμε τις χάρτινες μπάλες. Στην περίπτωση αυτή n=6

2. Τσαλακώστε όλα αυτά τα φύλλα κατασκευάζοντας μετά το τσαλάκωμά τους (n+1) χειροποίητες μπάλες διαφορετικών μεγεθών και μαζών. Θεωρήστε ότι η μικρότερη μπάλα έχει μάζα Μ=1 ενώ η (n+1)οστή μπάλα θα έχει μάζα Μ=2n, όπου το n αυξάνεται με το μέγεθος του χαρτιού (βλέπε παραπάνω σχήμα).

Στην περίπτωσή μας: με την μεγαλύτερη μπάλα να αντιστοιχεί σε ένα φύλλο χαρτιού 98 cm 65cm. Οι μάζες των μπαλών φαίνονται στο παραπάνω σχήμα.

3. Μετρήστε τη διάμετρο Φ κάθε σφαίρας σε cm τρεις φορές και βρείτε τη μέση τιμή της . Συμπληρώστε τον πίνακα δεδομένων του φύλλου αναφοράς της εργαστηριακής άσκησης.

4. Υπολογίστε τους λογαρίθμους logΦ , logM και συμπληρώστε τον πίνακα ανάλυσης των δεδομένων.

5. Κάντε τα διαγράμματα του logM σε σχέση με τον logΦ. Και υπολογίστε την fractal διάσταση της χάρτινης μπάλας από την κλίση του αντίστοιχου διαγράμματος.

6. Συμπληρώστε το υπόλοιπο του φύλλου εργασίας και αναφοράς της εργαστηριακής άσκησης.